Source: http://www.bihon.ro/csm-csu-si-u-bt-cluj-isi-vor-disputa-supercupa/1654927
Timestamp: 2018-01-17 01:06:02+00:00

Document:
CSM CSU şi U BT Cluj îşi vor disputa Supercupa - BIHON
CSM CSU şi U BT Cluj îşi vor disputa Supercupa
la	16. iunie 2016 16:34	 Reactualizat la:	 20. iunie 2016 18:34
FR Baschet a definitivat formatele competiţiilor interne din ediţia 2016/2017.
Liga Naţională va păstra acelaşi sistem de desfăşurare, cu 12 echipe la start: CSM CSU Oradea, BC Mureş Târgu Mureş, Steaua CSM EximBank, U BT Cluj-Napoca, SCM U Craiova, CSU Atlassib Sibiu, Phoenix Galaţi, Dinamo Bucureşti, BCM U Piteşti, BC SCM Timişoara, CSM Ploieşti şi BCM Olimpic Baia Mare.
Sezonul regulat va avea două faze: prima fază, cu tur şi retur, respectiv faza secundă, cu două grupe valorice, a locurilor 1-6 şi 7-12, tur şi retur. Apoi va urma, la fel ca în sezonul trecut, play-off-ul, la care vor lua parte primele opt echipe. Campionatul va începe la data de 19 septembrie 2016 şi se va încheia la finele lunii mai 2017.
Noutăţile se referă la Cupa şi Supercupa României. Supercupa se va disputa în premieră, la data de 15 septembrie, între campioana en titre, CSM CSU Oradea şi deţinătoarea cupei, U BT Cluj-Napoca, într-o locaţie care încă nu a fost stabilită.
Formatul noii ediţii a Cupei României este complet schimbat. Astfel, cele patru echipe care vor reprezenta România în cupele europene, printre care şi CSM CSU Oradea, se vor califica direct la turneul final. Celelalte opt vor disputa un tur eliminatoriu, pentru celelalte patru locuri. Va rezulta un turneu final cu opt echipe, Final Eight, programat în luna februarie 2017. Calendarul Ligii Naţionale şi al Cupei României va fi stabilit prin tragere la sorţi, în luna iulie.
Taguri: BC SCM Timisoara, BCM Olimpic Baia Mare, CSM CSU Oradea, csm ploiesti, U BT Cluj-Napoca

References: CSM 
 CSM 
 CSM 
 CSM 
 CSM 
 CSM 
 CSM 
 csm